Al-Azhar-universitetet i Gaza

Al-Azhar-universitetet i Gaza (arabisk: جامعة الأزهر بغزة‎), ofte forkortet AUG, er et palestinsk, offentlig og uavhengig universitet. Det ble etablert etter et dekret av Yasser Arafat i september 1991, og åpnet 18. oktober 1991 i en toetasjes bygning. 725 studenter ble innrullert, fordelt på to fakulteter, utdanning og sharia og juss, senere juridisk fakultet. I 2008 var antallet økt til 20 000. I 1992 ble universitetet utvidet med fakultet for farmasi og jordbruk og miljø, for naturvitenskap og for humaniorafagene. De ble fulgt av økonomisk fakultet og for administrative fag. I 1997 kom fakultet for anvendt medisin, og i 1999 medisinsk fakultet som en gren av Al-Quds-universitetets medisinske fakultet. Fakultet for ingeniørfag og IT kom i 2001. Fakultet for odontologi kom i 2007, og i 2009 ble et eget sharia-fakultet gjenåpnet. Bygningene som huset jordbruksfag i Beit Hanoun og spansk institutt ble bombet under Gazakrigen 2008–2009, og blokade vanskeliggjorde gjenoppbygging. I 2015 åpnet en egen campus i Al-Mughraqa, med bygg for fakultet for biovitenskap og jordbruk finansiert av Mohammed VI av Marokko. Auditorium og bygg for fakultet for humanistiske fag og livsvitenskap var finansiert av et saudisk utviklingsfond. Universitetets bygninger ble ødelagt i israelske angrep under krigen i Gaza (fra 2023). Universitetet ble angreptet 11. oktober, og campus sør i Gaza by ble igjen angrepet i begynnelsen av november. Ifølge IDF ble universitetsbygninger i bydelen Rimal demolert i begynnelsen av desember, etter at det ble funnet en tunnelinngang på campus og militært utstyr i området. Referanser Litteratur Bowen, Donna Lee, and Early, Evelyn A. (2002). Everyday Life in the Muslim Middle East: Second Edition. Indiana University Press. ISBN 0-253-21490-4 Eksterne lenker Universitetets hjemmeside (engelsk)